**Біз оқушы боламыз**

**Өткізген:**Бастауыш сынып мұғалімдері Масаинова А .К.,Бикенова Ж. М.

**Мақсаты:** 1. Оқушылардың білімге деген қызығушылықтарын арттыру.

2. Тіл байлықтарын, сөздік қорларын дамыту.

3.Оқу- білімді, өнерді жаны сүйетін, білімділікті мақсат еткен, білімге құштар ұрпақтың болашаққа сенімдерін ояту.

Көрнекіліктер:Ұлағатты сөздер буклеттер.,

**Барысы:**

Мұғалім: Бақытты балдырғандар, ардақты ата- аналар, құрметті меймандар!Бүгінгі «Тілашар» тойы құтты болсын!

Қуаныш бүгін мереке,

Шуағын шашып тұр әлем

«Тілашар» тойы мектепте

Шәкірт, ұстаз, ата- ана.

Қуаныш бүгін бәрінде.

**1-оқушы:** Сап түзедік бәріміз,

Он жеті ұл мен он бес қыз

Бүгінгі бұл бір сын ой

Алдағы өмір жолында.

Мектеп- қамқор анамыз,

Оқып білім аламыз.

Онерпаз боп өсетін,

Біз- оқушы боламыз!

**2-оқушы:** Мектеп, мектеп төңіректеп,

Жүруші едім мен кеше.

Сұраушы едім, жылаушы едім,

Әпкем кітап бермесе.

Нұр шашып тұр көкте күн,

Өмірімнің көктемін

Гүлдендірем деп келем,

Алтын ұя мектебім.

**3-оқушы:** Мектеп анам бүгінде,

Мектеп- алтын босағам.

Мектеп берген біліммен

Марқаяды жас ұлан.

Құтты болсын қадамың,

Құтты болсын талабың.

Мағжан атам айтқандай,

Білім отын жаға біл.

**4-оқушы:** Біз енді ғана жетіге толдық, оқи аламыз, жаза аламыз, тектен текте балабақшада жүре бергіміз келмейді.

Мектеп деген жақсы екен

Қызығы мол думанды.

Жақсы көрем бәрінен,

Әдемілеп жазғанды.

Жеті жасқа келгенім-

Еркеліктен кеткенім.

Кітабымды қолтықтап,

Мектебіме жеткенім.

**5-оқушы:** Күлім Қағып көкте күн

Тал шыбықтай көктедім.

Әлдилейді анамдай

Мйірімді мектебім.

Оқуды көп ойлаймыз,

Қызығына тоймаймыз.

Әріптерді үйреніп,

Өлең айтып, би билеп,

Өнерден де қалмаймыз.

**6-оқушы:** Жақсы білім көрімдік

Болсын бізге, халайық.

Не үйреніп, не білдік,

Кәне ортаға салайық.

Мынау менің әліппем,

Көгілдір туым түсіндей.

Ақылшы жақын досымдай,

Қымбат менің анамдай.

**7-оқушы:** Бірінші беттен елімнің,

Елтаңбасын таныдым.

Көк байрақты қазақтың,

Ұрпағымын, сәнімін.

Әнұраным- жан ұраным,

Айтар әнім, сөйлер сөзім.

Мәңгі бақи шырқалады,

Республикам Әнұраны.

**8-оқушы:** Қатар шапқан қос тұлпар,

Ай астында қазақ үй.

Қалықтаган жас сұнқыр,

Шарықтаған таза күй.

Айнымайды аспаннан

Біздің тудың бояуы.

Көк аспанда –қызыл күн,

Көк аспанда- жас қыран.

**9-оқушы:**Дұрыс сөйле, шала қазақ атанба,

Өз тіліңде кеткен сөйлеп атаң да.

Қадірлей біл, тілі менен дінін де,

Саған берер менің осы батам да.

Ойы биік, арманы алыс,

Жаны жомарт, ай қабығым.

Көкірегі толған намыс

Қазағымнан айналайын.

**Мұғалім:** Биылғы жыл ерекше жыл.Тәуелсіздік алғанымызға 15 жыл толды. Біз Отанымыздың бақатты балаларымыз.

10- оқушы: Отан дейміз от жаққан жерімізді,

Отан дейміз өсірген елімізді.

Отан дейміз туған жер, атаменкен,

Биік тау, орман тоғай елімізді.

**11-оқушы:** Қазақстан- туған жерім, киелім,

Қасиетіңді қастерлеп басымды да иемін.

Табиғатың тұнып тұрған қазына,

Соның бәрін аялаймын, сүйемін.

Хор: «Отан»

**12-оқушы:** Біз әліппеден оқу- жазумен бірге өз ана тілімізде таза сөйлеуді және ұлтымыздың дәстүрлерін үйреніп жүрміз.

Ана тілің- арың бұл,

Ұятың боп тұр бетте.

Өзге тілдің бәрін біл,

Өз тіліңді құрметте.

Өсірді ой мен сананы,

Тіл дамыту сабағы.

Жаңылмай айтып үйрендік,

Жаңылтпаш, жұмбақ, мақалды.

*Оқушылар мақал- мәтел айтады.*

**13-оқушы:** Аықл- қайрат білімді

Тең ұстаған зор болар.

14-оқушы: Бай болмасаң бай болма,

Білім, өнерге сай бол.

15-оқушы: Жердің сәні- егін,

Ерідң сәні –білім.

**16- оқушы:** Үлкендердің тілін аламыз, жол береміз, орнымыздан тұрап сәлем береміз.

Үлкендерді сыйлаймын.

Кіші қамын ойлаймын,

Сұймеймін жат әдетті,

Баламыз біз әдепті.

**17-оқушы:**Біз математика сабағынан да көп нәрсе үйрендік. Артық, тең, кем ұғымдарын кім қалай түсінеді? Менің басқалардан білетінім артық деп ойлаймын. Өйткені мен тез жазып, тез оқи аламын.

Оң қолымда бес алма,

Сол қолымда үш алма,

Кәне қайсың айтасың,

Артық алма қай қолымда?

Достым сенде үш алмұрт,

Апаң саған әкелді.

Жей ғой балам екі алмұрт.

Кәне қосып жіберші,

Болды бәрі неше алмұрт?

*Ән: «Мұғалім ло біздің»*

Мұғалім: Әрбір халықтың өзіне ғана тән көптеген салт- дәстүрлері бар. Соның бәрі- тілашар тойы болса, оның ішінде «Тойбастар» дәстүрі де қатар жүреді. Олай болса, «Тойбастар» әнін шырқайық.

*Ән «Тойбастар»*

18-оқушы: Келгенімде алдыңа,

Қызыл жасыл гүл алып.

Жақын тарттың жаныңа

Шәкіртім деп қуанып.

*Ән: «Мұғалім ол біздің»*

**Мұғалім:** Бүгігі тойға жиналған ата-аналарды қатыстыра отырайық. Тойымыз сары- ала күз мезгілімен жалғасын тапсын. Ата- аналар күз жайында өлең жолдарын айта отырып, жаңылтпаш, жұмбактарымен жалғастырып сайысқа түссін. *(Ата- аналар өзара сайысқа түседі)*